Полкът взема участие в първата фаза на войната срещу Третия Райх, като мобилизира и формира 2-ра дивизионна моторна работилница, 2-ра дивизионна инженерна дружина, 2-ро дивизионно санитарно автомобилно отделение, 2-ри армейски военнополицейски ескадрон, 2-ра армейска санитарно-автобусна рота, 2-ра армейска моторна работилница и 6-и армейски бензинов склад. По време на тази фаза полкът поддържа и възстановява пътната мрежа в района на 2-ра армия, като осигурява бойните действия в Нишката и Косовската операции. В периода октомври – ноември 1944 г. възстановява и поддържа 428 км пътища, възстановява и усилва мостове с дължина 360 км, като са построени нисководни мостове с дължина 396 метра. На 19 октомври 1944 г. мостовата дружина на полка възстанова 76-метров понтонен мост на р. Морава при с. Клисура. По време на тази фаза на войната полкът дава 12 убити.